**GRADSKI MUZEJ VUKOVAR**

**Dvorac Eltz**

**Županijska 2, 32000 Vukovar**

**RKP-a broj: 37445, Djelatnost 9102-muzej**

**Matični broj: 03008100, Razina 21**

**OIB: 07469790013**

**BILJEŠKE UZ FINANCIJSKO IZVJEŠĆE ZA RAZDOBLJE**

**1. siječnja – 31. prosinca 2023. godine**

Gradski muzej Vukovar je proračunski korisnik jedinice lokalne i područne regionalne samouprave i glava unutar Upravnog odjela za društvene djelatnosti Grada Vukovara. Muzej vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu. Osnovna djelatnost Muzeja određena je Zakonom o muzejima i obuhvaća skupljanje, čuvanje i istraživanje kulturnih i prirodnih dobara te njihovu stručnu i znanstvenu obradu i sistematizaciju u muzejske zbirke, trajno zaštićivanje muzejske građe, muzejske dokumentacije, muzejskih nalazišta i lokaliteta, njihovo neposredno i posredno predočavanje javnosti putem stalnih i povremenih izložbi, te objavljivanja podataka putem stručnih, znanstvenih i drugih obavijesnih sredstava. Muzej obavlja i druge djelatnosti određene zakonom, Statutom i drugim aktima Muzeja. Obnovljena spomenička cjelina Gradskog muzeja Vukovar dio je projekta 'Istraživanje, obnova i revitalizacija kulturne baštine Ilok-Vukovar-Vučedol' Vlade Republike Hrvatske, Ministarstva kulture i Razvojne banke Vijeća Europe. Stalni postav Gradskog muzeja Vukovar otvoren je u potpunosti 20124. godine, te sa svojim zbirkama pokriva vremenski raspon od 8000 godina. Muzejski postav se rasprostire u 17 soba na prvom katu, tri velika izložbena prostora na drugom katu i potkrovljima muzeja te velikom centralnom potkrovlju na ukupnoj površini preko 3500 kvadratnih metara. Sofisticirana oprema vitrina i drugih pomagala upotpunjena je multimedijalnom prezentacijom s 40 monitora, 25 touch-screenova, kako bi se što bolje, i sveobuhvatnije prikazala prošlost Vukovara. Za stalni postav priređeno je preko 2000 predmeta iz fundusa Gradskog muzeja i 100 predmeta, uglavnom obiteljskih portreta i pejzaža obitelji Eltz, iz drugih muzeja u Zagrebu i Osijeku. Preko 1000 predmeta prošlo je proces restauracije. Suvremeno i atraktivno osmišljeno likovno rješenje stalnog postava dizajnerice Nikoline Jelavić, nastalo je na podlogama muzeološke koncepcije djelatnika Gradskog muzeja Vukovar kojima su se u pojedinim sekvencama pridružili suradnici iz drugih muzeja, bilo konceptualnim pristupom, bilo izborom građe iz svojih muzeja. Muzejski postav prate tekstovi na hrvatskom i engleskom jeziku, te specijalno komponirana glazba i zvučni efekti uz korištenje grafičkih i tehničkih rješenja kojima stalni postav Gradskog muzeja Vukovar na suvremen i dinamičan način prezentira kulturnu baštinu Vukovara. Potpuna prezentacija muzejskih umjetničkih zbirki obuhvaćena je, otvorenjem stalnog postava Zbirke Bauer u siječnju 2016. godine, te stalni postav Zbirke donacija likovnih umjetnika, ustanova i pojedinaca, Muzej Vukovara u progonstvu.

**PRIHODI**

Gradski muzej Vukovar u razdoblju od 01.01.-31.12.2023. godine ostvario je prihode u ukupnom iznosu od 684.168,15 €. Navedeni prihodi odnose se na: financiranje rashoda poslovanja, prihode za nabavu nefinancijske imovine, prihode za programsku djelatnost, prihode Ministarstva kulture, prihode Vukovarsko srijemske županije, prihode od ulaznica, publikacija, stručnog vodstva te pruženih usluga (najma dvorana i fotografiranja mladenaca), te ostalih prihoda (prihodi građana - donacije).

**6331** Prihodi Ministarstva kulture u ukupnoj visini od 6.901,58 € odnosi se na prihode za programsku djelatnost - Izložbeni ciklus u Galeriji Oranžerija, te na program: Restauracija namještaja iz kulturno povijesne i etnografske zbirke . U odnosu na prošlu 2022. godinu ovi prihodi su znatno smanjeni (- 88%) obzirom da su nam u 2023. godini bila odobrena samo dva programa dok su nam 2022. godine bila odobrena sredstva za čak šest programa.

**6526** Prihodi od obavljanja vlastite djelatnosti iznose 108.534,97 € a odnose se na prihode od prodaje ulaznica. U odnosu na 2022. godinu ovdje imamo povećanje prihoda + 30% što pokazuje da smo zaista atraktivna destinacija koju posjetitelji rado posjećuju a čak ima i onih koji se i po nekoliko puta vraćaju dovodeći nam uvijek nove goste / posjetitelje.

**661** Prihod od prodaje proizvoda te pruženih usluga iznose 37.817,66 € te su veći za 133% u odnosu na prošlu 2022. godinu, a odnose se na: prihodi od publikacija , prihodi od najma dvorana i fotografiranja mladenaca. Za ovo povećanje ključna je uloga renovirane suvenirnice koja ja u svoju ponudu uvrstila puno novih, različitih i cjenovno prihvatljivih suvenira za sve vrste posjetitelja (od mlađih generacija / školaraca do starije populacije).

**67** Prihod od nadležnog proračuna (Grad Vukovar) iznosi 529.069,22 € i u odnosu na prošlu 2022. godinu nije se znatno mijenjao. Navedeni prihod trošio se prema odobrenom Financijskom planu za 2023. godinu. Od ukupnog prihoda Grada Vukovara iznos od 330.422,93 € odnosi se na plaće i naknade djelatnicima, iznos od 179.616,71 € odnosi se na materijalne rashode, iznos od 950,00 € odnosi se na financijske rashode (usluga banke i usluge platnog prometa) te iznos od 18.079,58 € odnosi se na nabavu nefinancijske imovine (otkup muzejske građe i restauraciju muzejskih predmeta).

**RASHODI**

**31 i 321 Rashodi za zaposlene** **i materijalni rashodi za zaposlene**

Ukupan broj zaposlenih u Gradskom muzeju Vukovar sa stanjem na dan 31.12.2023. godine je 20 djelatnika (10 VSS, 2 VŠS i 8 SSS). Tijekom 2023. godine imali smo odlazak jedne osobe u mirovinu i jedna osoba je dala sporazumni otkaz.

Rashodi ovih stavki odnose se na plaće za redovan rad, ostale rashode za zaposlene (jubilarne nagrade, božićnice, uskrsnice, dara za djecu, otpremnine, regresa i toplog obroka), te na doprinose za zdravstveno osiguranje, posebni doprinos, službena putovanja, troškove naknade prijevoza zaposlenima te na seminare djelatnika.

**32 Materijalni rashodi** **poslovanja**

Ovdje su rashodi redovne i programske djelatnosti Muzeja te su se u 2023. godini u ukupnoj sumi sredstava povećali za + 20% u odnosu na 2022. godinu, a njihova podjela i opis dana je u nastavku bilješki.

**3221 Uredski materijal i ostali materijalni rashodi**

Ovi rashodi ostali su u istoj visini sredstva kao i 2022. godine, a odnose se na troškove potrošnog uredskog materijala, literature za službu računovodstva i tajništva, arhivskih kutija za muzejske zbirku, materijala za čišćenje i održavanje prostora Muzeja, kao i troškova potrošnog materijala za redovno poslovanje tehničke službe prilikom sitnih popravaka u Muzeju, te troškova potrebnih prilikom postavljanja izložbi i realizacije programskih djelatnosti ( čavlići, sajle, božićni ukrasi, lampioni, svjetleći kablovi i sl). Ovdje se nalaze i troškovi materijala za potrebe restauratorske radionice za restauraciju muzejske građe - lakovi, boje, skalpeli, kistovi i sl. Tih troškova nema od travnja 2023. godine jer nemamo više osobu zaposlenu na mjestu restauratora.

**3222 Roba**

Tijekom 2023. godine u ovu svrhu su uložena značajnija sredstva (+288%), što od tekuće godine a što od prethodnih godina obzirom da se muzejska suvenirnica u potpunosti renovirala i opremila novom ponudom za naše posjetitelje. Stoga su ovdje troškovi nabave robe koja se nabavlja iz specijaliziranih radionica kao i Arheološkog muzeja Zagreb a za potrebe naše muzejske suvenirnice. Sva roba za potrebe suvenirnice financirana je vlastitim sredstvima.

**3223 Energija**

Ovdje su rashodi koji se odnose na troškove redovnih mjesečnih računa za potrošnju električne energije i plina, te troškove goriva službenog kombija. Ovi rashodi su smanjeni za -20% jer se tijekom cijele 2023. godine pazilo na troškove kako bi se što više uštedilo obzirom da su energenti znatno poskupili. Temeljem iskustva 2022. godine (znatno povećanje energenata), u ožujku gasimo pogon grijanja te se u prijelaznom periodu grijemo na električne grijalice, a onda u studenom ponovno pokrećemo cijeli pogon grijanja zbog većih hladnoća. Što se tiče hlađenja isto se pazi da se što više štedi ali to ovisi o najavljenim posjetama i vanjskim temperaturama jer želimo dati što kvalitetniju uslugu našim posjetiteljima.

**3224 Materijal za tekuće i investicijsko održavanje**

Tijekom godine imali smo nabavu novih lampi za projektore, materijala za popravak lifta / rampe u postavu Muzeja za invalide, nabavke sitnih materijala za popravke kamera i vatrodojave te se kontinuirano ulaže u zamjenu rasvjete u postavu muzeja (halogena – LED). Ova sredstva se nisu značajnije mijenjala u odnosu na prethodnu godinu te sad već možemo reći da su ovo poslali redovni godišnji troškovi koji će se vjerojatno s godinama i povećavati zbog dotrajalosti opreme stalnog postava.

**3225 Sitni inventar** **i auto gume**

Ovdje imamo povećanje od 116% a odnosi se na redovnu djelatnost muzeja te nabavu osnovnih potrepština za redovan rad (dispenzeri za papirne ručnike i sapune u sanitarnim čvorovima, ljestve, punjač i baterija za laptop, UPS, vješalice za suvenirnicu, uredska stolica, božićni ukrasi i slična oprema manje vrijednosti prilikom opremanja suvenirnice). Ovdje smo imali i trošak novih zimskih auto guma za službeno vozilo muzeja.

**3227 Službena radna i zaštitna odjeća**

U 2023. godini opremilo se muzejske vodiče službenom radnom odjećom (ljetna i zimska odjeća). To je novi rashod koji nismo imali u prethodnoj godini.

**3231 Usluge telefona, pošte i prijevoza**

Ovo su rashodi redovne muzejske djelatnosti koji se odnose na službene telefone (fiksna i mobilna linija), internet i poštanske usluge. Ovdje su i rashodi programske djelatnosti za izložbu „Između Rajne i Dunava – Vukovar likovna baština obitelji Eltz“ (prijevoz umjetnina), te su ti rashodi ključni za značajno povećanje ove stavke (+112%). Na navedenoj izložbi radi se jedan sada već duži period te se njena realizacija i otvorenje planira u 2024. godini. Ovdje su i troškovi programske djelatnosti za Svibanjske glazbene večeri (prijevoz Zagrebačkog komornog orkestra).

**3232 Usluge tekućeg i investicijskog održavanja**

Iznos ovih stavki povećan je za 110% u odnosu na 2022. godinu a navedene usluge/rashodi odnose se na troškove popravka oštećenih pokrovnih limova i montaže novih na zgradi muzeja, troškove intervencije i servisa multimedije u postavu Muzeja, troškove održavanja energetskog sustava (elektropostrojenje/trafostanica), troškove pregleda vatrogasnih aparata, popravaka i održavanja videonadzora i vatrodojave, troškove održavanja dizala, tekuće troškove održavanje sustava zaštite od munja, unutarnje i vanjske hidrantske mreže, troškove servisa plamenika i detekcije plina, servisa sustava vatrodojave i plinodojave, te troškove servisa i čišćenja klima kao i troškove održavanja službenog kombija Muzeja.

Ovi rashodi su određeni kapacitetom energetskih sustava i zakonskim obvezama servisiranja i nadzora, a pri tome se ipak vodi računa o što većim mogućim uštedama. Navedeni rashodi su rezultat održavanja složenog sustava kotlovnice, vatrodojave, video nadzora, sustava protuprovalne zaštite, održavanje plinskih instalacija i dizala što je zakonska obveza mjesečnog, godišnjeg ili polugodišnjeg održavanja.

**3233 Usluge promidžbe i informiranja**

Ove usluge odnose se na objavljivanja natječaja za mjesto ravnatelja, troškove oglasa za Noć muzeja, te troškove postupaka javne nabave koji su oglašavaju u elektroničkom oglasniku javne nabave.

**3234 Komunalne usluge**

Ove usluge odnose se na troškove vode, odvoza smeća, deratizacije i dimnjačarke usluge, te na krajobrazne usluge (košnja trave). Budući da smo, zbog kvara na našoj muzejskoj kosilici, morali angažirati vanjske firme za krajobrazne usluge na ovoj stavci je došlo do značajnog povećanja (+112%).

**3235 Zakupnina i najamnina**

Ovdje su rashodi najma dva fotokopirna aparata i novi rashod koji se pojavio u kolovozu 2023. godine za najam prostora (Kurije) za pohranu arheološkog materijala od iskopavanja (Stop shop Vukovar). Na ovoj stavci nalaze se i troškovi licenci antivirusnih programa za sva računala djelatnika. Rashodi ove stavke su smanjeni za 14% u odnosu na prošlu 2022. godinu.

**3237 Intelektualne i osobne usluge**

Ovdje rashodi za autorske honorare suradnika na izložbama i manifestacijama, rashodi usluga izrade elaborata procjene vrijednosti nekretnine, usluge studentskog servisa što koristimo kao ispomoć kustosima i tehničkoj službi kod povećanog obujma posla (pohrana arheološke građe od arheoloških istraživanja /pakiranje i prenošenje građe, pranje keramike, radovi na uređenju okoliša). Ovdje se nalaze i rashodi za usluga certificirane osobe za provedbu javne nabave za potrebe Muzeja, rashodi usluga dorade 3D modela Dvorca, kao i usluge programske djelatnosti za održavanje koncerta u sklopu Svibanjskih glazbenih večeri i Vukovarskih adventskih svečanosti.

**3238 Računalne usluge**

Troškovi održavanja računalnih baza podataka (baza podataka M++ za kustose muzeja, baza podataka za potrebe računovodstva, tajništva i baza podataka za potrebe muzejske knjižnice) kao troškovi održavanja svih računala i servera u Muzeju.

**3239 Ostale usluge**

Rashodi ovih usluga smanjene su u odnosu na prošlu 2022. godinu za 9% a odnose se na:

* grafičke i tiskarske usluge u sklopu redovne djelatnosti (tiskovine vezane sva muzejska događanja, uvezi vukovarskih novina za potrebe muzejske knjižnice)
* grafičku pripremu i tisak kataloga za izložbe koje su bile dio Izložbenog ciklusa u Galeriji Oranžerija a što je u sklopu programske djelatnosti Muzeja financirano od strane Ministarstva kulture RH
* tisak panoa za izložbu – Mirna reintegracija
* tisak materijal za programsku djelatnosti (Noć muzeja, Međunarodni dan muzeja, Izložbe, Svibanjske glazbene večeri, Adventske svečanosti i dr.)
* grafičke i tiskarske usluge Vodiča kroz stalni postav koji je financiran sredstvima Vukovarsko srijemske županije
* Usluge registracije službenog kombija muzeja
* usluge čuvarske službe koje se odnose na pružanje usluge tjelesne zaštite osoba i imovine tijekom cijele godine
* ostale nespomenute usluge koje se odnose na usluge noćenja sudionika prilikom održavanja muzejskih manifestacija i programa, te usluga zaštite na radu što nam obavlja tvrtka „Polus Vukovar“.

**324 Naknade troškova osobama izvan radnog odnosa**

Ovdje su rashodi za naknade troškova puta osobama koje su sudjelovale na otvorenjima izložbi i drugih događanja u Muzeju, a koje za svoj rad nisu dobile nikakvu naknadu u vidu honorara. Tijekom 2023. godine došlo je do smanjenja na ovoj stavci - 37%.

**3292 Premije osiguranja**

Rashodi osiguranja službenog kombija Muzeja, osiguranja građe koja se nalazi u postavu Muzeja (trajna posudba iz drugih muzeja), te osiguranja djelatnika.

**3293 Reprezentacija**

Ovdje su rashodi prehrane i pića prilikom održavanja raznih muzejskih događanja i manifestacija. Navedeni rashodi smanjeni su za - 44%.

**3295 Pristojbe i naknade**

Ovdje su troškovi pristojbi za radio u službenom kombiju Muzeja, te troškovi korištenja e-računa i troškovi FINA certifikata.

**3299 Ostali nespomenuti rashodi poslovanja**

Ovi rashodi odnose se na troškove ZAMP-a pri održavanju raznih muzejskih događanja i koncerata, troškove cvijeća za uređenje ambijenta prilikom muzejskih događanja, troškovi programske djelatnosti – Svibanjske glazbene večeri, Rijeka sjećanja, Tiha noć u Vukovaru, i Vukovarske adventske svečanosti ( ugađanje klavira za muzejska događanja i manifestacije, lampioni za Rijeku sjećanja, sudjelovanje u organizaciji Tihe noći, adventski vijenac i dr.)

**3431 Financijski rashodi**

Rashodi banke kao i naknade za korištenje kartičnog poslovanja odnosno POS aparata koji se nalazi u suvenirnici.

**4 Rashodi za nabavu nefinancijske imovine**

U 2023. godini nastavili smo sa zamjenom dotrajale računalne opreme i nabavkom nove, opremili smo namještajem suvenirnicu te nastavili s restauriranjem muzejske građe kulturno povijesne zbirke i etnografske zbirke, nastavili smo s otkupom građe za potrebe popunjavanja zbirki te s nabavom knjiga za muzejsku knjižnicu. Rashodi ove stavke u ukupnosti, u odnosu na 2022. godinu su smanjeni za 27%.

Tijekom 2023. godine imali smo nabavu komunikacijski uređaja (switch) za kamere i nabavu pozivne kutije za platformu (dizalo) za invalide obzirom da su oba uređaja bila neispravna. Iz toga razloga se na ovoj stavci vide odstupanja.

Od opreme za održavanje nabavi smo visokotlačni perač za pranje keramike i održavanje muzeja te smo nabavili i novu traktorsku kosilicu budući da je stara dotrajala i iziskivala je visoke troškove održavanja.

Tijekom godine morali smo uložiti i u nove uređaje i opremu - display sa tipkovnicom za Clivet uređaj (grijanje/hlađenje) koji se nalazi u kotlovnici Muzeja, te se pokvario i touch display kojim se upravlja cijeli postav Muzeja (od rasvjete do multimedije).

**Višak prihoda i primitaka raspoloživih u sljedećem razdoblju**

Ukupna sredstva koja nam ostaju raspoloživa u sljedećem razdobljuiznose 174.286,25 € i u odnosu na 2022.g. veća su za +35%. Najvećim dijelom razlog povećanja prihoda je višak sredstava redovnog poslovanja Muzeja obzirom na posjetitelje Muzeja i ostale usluge od najma dvorana. Ovdje su još i sredstva Vukovarsko srijemske županije koja nisu utrošena u 2023. godini a namjenska su sredstva za realizaciju izložbe „Vukovarska tržnica“ koja će se realizirati u 2024. godine. Ovdje se nalazi i višak sredstava 2022. godine.

**BILJEŠKE UZ OBRAZAC BILANCA**

Muzej nema ugovornih odnosa koji mogu postati obveza ili imovina (kreditna pisma, hipoteke i sl.) niti sudskih sporova.

**021 Građevinski objekti**

Zgrada Velikog dvora, Paviljon I i II i Zbirka Bauer.

**022 Postrojenja i oprema**

Oprema za redovnu djelatnost Muzeja (printera i računala za muzejske djelatnike, uredskog namještaja za suvenirnicu muzeja kao i namještaja za depoe, te grijalice za muzejske urede). Na postrojenju i opremi napravljen je obračun ispravka vrijednosti za 2023. godinu.

**023 Prijevozna sredstva**

Službeno vozilo Gradskoga muzeja Vukovar marke Volkswagen Crafter 35. Službeno vozilo je još u 2020. godinu amortiziran u cijelosti.

**024 Knjige, umjetnička dijela i ostale izložbene vrijednosti**

Tijekom godine kontinuirano se ulaže u obnovu i popunjavanje muzejskih zbirki otkupima građe za kulturno-povijesnu i etnografsku zbirku.

Vrijednost knjiga, umjetničkih djela i ostalih izložbenih i pohranjenih vrijednosti ne ispravlja se temeljem Pravilnika o računovodstvu.

**026 Nematerijalna proizvedena imovina**

Ulaganje u računalne programe, zvučne i tekstualne zapise u postavu Muzeja.

**1 Financijska imovina**

Sredstva na redovnom račun kod tuzemnih poslovnih banaka i na preostala sredstva od projekt projekta FoTo Muzej.

**12 Ostala Potraživanja**

Potraživanja od HZZO za bolovanja djelatnika.

**16 Potraživanja za prihode poslovanja**

Potraživanja koja su dospjela a nenaplaćena su. To su potraživanja od turističkih agencija koje su dovodile posjetitelje u posjet Gradskom muzeju Vukovar i njegovom stalnom postavu, kao i potraživanja od drugih subjekata vezano za najam prostora Muzeja.

**2 Obveze**

Nedospjele obveze za rashode za zaposlene i materijalne rashode te obveze za povrat viška sredstava u proračun Grada Vukovara.

**BILJEŠKE UZ IZVJEŠTAJ O OBVEZAMA**

**V006 Stanje obveza na kraju izvještajnog razdoblja**

Nedospjele Obvezekoje seodnose na obveze za zaposlene (plaće, naknade za prijevoz na posao i sa posla za prosinac 2023. godine, obveze za materijalne rashode za potrebe redovnog poslovanja, te obveze za više uplaćene prihode (Grad Vukovar).

Ravnateljica GMV

Ana Filipović, mag.art.